Document ID: 31994R1270

ΚΑΝΟΝΙΣΜΟΣ (ΕΚ) αριθ. 1270/94 ΤΗΣ ΕΠΙΤΡΟΠΗΣ της 1ης Ιουνίου 1994 όσον αφορά την έκδοση πιστοποιητικών εισαγωγής για τα σκόρδα καταγωγής Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 29 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2707/72 του Συμβουλίου (3) καθορίζει τους όρους εφαρμογής των μέτρων διασφαλίσεως στον τομέα των οπωροκηπευτικών-
ότι σε εφαρμογή του κανονισμού (ΕΟΚ) αριθ. 1859/93 της Επιτροπής (4), η θέση της ελεύθερης κυκλοφορίας στην Κοινότητα σκόρδων που εισάγονται από τρίτες χώρες υπόκειται στην προσκόμιση πιστοποιητικού εισαγωγής-
ότι, με το άρθρο 1 παράγραφος 1 του κανονισμού (ΕΚ) αριθ. 1213/94 της Επιτροπής (5), περιορίζεται η έκδοση πιστοποιητικών εισαγωγής, έως τις 31 Αυγούστου 1994, σε 5 000 τόνους της συνολικής ποσότητας των 10 000 τόνων που έχει ορισθεί για την περίοδο από 31 Μαΐου 1994 έως 31 Μαΐου 1995-
ότι, δεδομένου ότι έχουν ήδη εκδοθεί τα πιστοποιητικά εισαγωγής, οι ποσότητες που ζητούνται στις 31 Μαΐου 1994 υπερβαίνουν τις ανώτατες ποσότητες που έχουν ορισθεί- ότι θα πρέπει, συνεπώς, να προσδιορισθεί κατά πόσον είναι δυνατόν να εκδοθούν πιστοποιητικά εισαγωγής για τις ποσότητες αυτές- ότι θα πρέπει, κατά συνέπεια, να διακοπεί έως τις 31 Αυγούστου 1994 η έκδοση πιστοποιητικών για τις αιτήσεις που υπεβλήθησαν από την 1η Ιουνίου 1994,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εισαγωγής τα οποία ζητούνται για τις 31 Μαΐου 1994 δυνάμει του άρθρου 1 του κανονισμού (ΕΟΚ) αριθ. 1859/93 για τα σκόρδα που υπάγονται στον κωδικό ΣΟ 0703 20 00, καταγωγής Κίνας, εκδίδονται έως 40,3 % της ζητούμενης ποσότητας, βάσει των πληροφοριών που έχει λάβει η Επιτροπή την 1η Ιουνίου 1994.
Διακόπτεται η έκδοση πιστοποιητικών για τα προαναφερθέντα προϊόντα έως τις 31 Αυγούστου 1994 για τις αιτήσεις οι οποίες υπεβλήθησαν από την 1η Ιουνίου 1994.
Άρθρο 2
Ο παρών κανονισμός αρχίζει να ισχύει στις 2 Ιουνίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουνίου 1994.

Labels: 3
17
18